text: اس سال یہ مشقیں 4 سے 22 نومبر 2017 کے دوران انڈمان ونکوبار میں منعقد کی گئیں جس میں تینوں افواج کے 60 خصوصی فورس کے اہلکاروں نے شرکت کی۔ ان مشقوں میں سی-17، سی-130، اے این-32، اور ڈورنیئر طیاروں، سی کنگ اور ایم آئی-17، وی-5 ہیلی کاپٹروں اور خشکی وتری میں چلنے والے جہازوں کو استعمال کیا گیا۔ آخری حکمت عملی پر مبنی مشق کو تینوں افواج کی ڈی اے این ایکس مشقوں کے ساتھ جوڑا گیا، جو اسی عرصے میں انڈمان ونکوبار جزائر میں منعقد کی گئی تھیں۔